stanford-oval/wikipedia huggingface dataset:
Atlantinsilokuore

| Atlantinsilokuore |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Sillikuorekalat Argentiniformes
Heimo::  Silokuoreet Alepocephalidae
Suku::  Alepocephalus
Laji::  bairdii
Kaksiosainen nimi
 Alepocephalus bairdii  Goode & Bean, 1879 
Katso myös
   Atlantinsilokuore Wikispeciesissä   Atlantinsilokuore Commonsissa 
Infobox OKVirheellinen NIMI-arvoIUCN-testi OK: 
Atlantinsilokuore (Alepocephalus bairdii) on silokuoreisiin kuuluva kalalaji. Lajia tavataan syvistä vesistä Atlantin pohjois- ja keskiosista.
Koko ja ulkonäkö

Atlantinsilokuore voi kasvaa suurimmillaan 100 cm pitkäksi. Ruumiinmuodoltaan laji on pitkänomainen. litteähkö ja suuripäinen. Kalan silmät ovat kookkaat. Selkäevä sijaitsee ruumiin takaosassa. Väriltään atlantinsilokuore on violetinruskea.
Levinneisyys ja elintavat

Atlantinsilokuoretta tavataan Grönlannista länteen Virginiaan asti ja itään Mauritaniaan asti. Se liikkuu parvissa lähellä hiekkapohjaa tyypillisimmin 600–1 000 metrin syvyydessä. Kala on peto ja syö muun muassa meduusoja, kalmareita, äyriäisiä ja kaloja. Atlantinsilokuoreen lisääntymisaika on tammikuusta huhtikuulle.
Atlantinsilokuoretta kalastetaan kaupallisesti ravinnoksi, mutta saaliista noin puolet heitetään takaisin mereen.
Beast Within

| Beast Within Katra |
| --- | --- | --- |

Studioalbumin tiedot
 Julkaistu: 28. elokuuta 2008
 Formaatti: CD
 Tyylilaji: hard rock
 Kesto: 48.57
 Levy-yhtiö: Edel
Katran muut julkaisut
| Katra 2007 | Beast Within 2008 | Out of the Ashes 2010 |
Beast Within on Katran albumi, joka sisältää pääasiassa englanninkieliset käännökset debyytin suomenkielisistä kappaleista, uusia kappaleita on vain kaksi. Albumi julkaistiin 27. elokuuta 2008.
Kappaleet

Grail of Sahara
Forgotten Bride
Beast Within
Fade to Gray
Swear
Promise Me Everything
Mystery
Flow
Scars in My Heart
Storm Rider
Mist of Dawn
Kuunpoika
Arviot

Desibeli.net:
Soundi:
Beastly

| Beastly |
| --- | --- |

Ohjaaja:  Daniel Barnz
Käsikirjoittaja:  Daniel Barnz
Tuottaja:   Susan Cartsonis  Roz Weisberg  Michael Flynn 
Säveltäjä:  Marcelo Zarvos
Kuvaaja:  Mandy Walker
Leikkaaja:  Thomas J. Nordberg
Tuotantosuunnittelija:  Rusty Smith
Pääosat:   Vanessa Hudgens  Alex Pettyfer  Mary-Kate Olsen 
Valmistustiedot
Valmistusmaa:  Yhdysvallat
Tuotantoyhtiö:  CBS Films
Levittäjä:  CBS Films Netflix
Ensi-ilta:  Yhdysvallat 4. maaliskuuta 2011
Kesto:  95 min
Alkuperäiskieli:  englanti
Budjetti:  $17 miljoonaa
Aiheesta muualla
IMDb 
Elonet
AllMovie
Infobox OKNimi-testi OK: 
Beastly on vuonna 2011 ilmestynyt romanttinen fantasiaelokuva, joka perustuu kirjailijan Alex Flinn samannimiseen romaaniin vuodelta 2007. Elokuva on mukaelma Kaunotar ja hirviö -kansansadusta vietynä nykypäivän New Yorkiin. Sen on ohjannut ja käsikirjoittanut Daniel Barnz.
Elokuva keskittyy varakkaaseen ja ylimieliseen lukiolaispoikaan Kyle Kingsoniin. Koulun ympäristöaiheisessa juhlassa hän tyylilleen uskollisena halveksii erästä luokkatoveriaan, joka onkin oikeasti noita valepuvussa. Noita langettaa hänen päälleen loitsun, joka pilaa hänen kehonsa ja kasvonsa. Kylellä on vuosi aikaa löytää joku, joka rakastaa häntä semmoisena kuin hän on tai hän jää hirviön näköiseksi loppuelämänsä.
Elokuvan oli ensiksi tarkoitus ilmestyä elokuvateattereihin 30. heinäkuuta 2010. Elokuvan julkaisupäiväksi päätettiin kuitenkin siirtää 18. maaliskuuta 2011, ettei se olisi ristiriidassa Zac Efronin tähdittämän elokuvan Charlie St. Cloud kanssa. Tammikuussa 2011 elokuvan julkaisupäivää siirrettiin jälleen ja lopulliseksi päiväksi muodostui 4. maaliskuuta 2011.
Näyttelijät

| 0 | 1 | 2 |
| --- | --- | --- |
|  Vanessa Hudgens  | … |  Lindy Taylor, tarinan naispäähenkilö   |
|  Alex Pettyfer  | … |  Kyle Kingson, komea mies joka muuttuu rumaksi pilkattuaan tyttöä koulussa   |
|  Mary-Kate Olsen  | … |  Kendra Hilferty, eriskummallinen tyttö Kylen muodonmuutoksen takana   |
|  Neil Patrick Harris  | … |  Will Fratalli   |
|  Lisa Gay Hamilton  | … |  Zola   |
|  Peter Krause  | … |  Rob Kingson, Kylen isä   |
|  Dakota Johnson  | … |  Sloane Hagen   |
|  Erik Knudsen  | … |  Trey Madison   |
|  Regina King  | … |  Letisha   |
|  Roc LaFortune  | … |  Lindyn isä   |
|  David Francis  | … |  tohtori Davis   |
|  Brian Eastman  | … |  Dan Granburg   |
|  Gio Perez  | … |  Victor barrel   |
Kritiikki

Elokuva rankattiin The Times -lehdessä sijalle 45 listalla vuoden 2010 suurimmista elokuvista (50 Biggest Movies Of 2010). Hudgens ja Pettyfer saivat kunniamaininnat rooleistaan elokuvateattereiden omistajien ShoWest-messuilla.
Julkaisun jälkeen Beastly sai kielteisiä arvioita. Metacritic-verkkolehden sivuilla se on saanut 40 pistettä sadasta perustuen 26 arvosteluun. Rotten Tomatoes -sivusto puolestaan, joka seuraa laajaa valikoimaa eri kriitikkojen arvosteluja, on tilastoinut elokuvan saaman keskiarvon siten, että vain 20 prosenttia kaikkiaan 70:stä listatusta arvostelusta on pitänyt elokuvasta.
Atlantinsilta

| Atlantinsilta |
| --- | --- |
 Silta eteläpuolelta helmikuussa 2023.
Ajokaistoja:  2
Raiteita:  2
Sijainti:  Jätkäsaari, Helsinki
Ylläpitäjä:  Helsingin kaupunki
Siltatyyppi:  laattasilta
Pituus:  106 m
Leveys:  26,6 m
Avattu liikenteelle:  toukokuu 2021
Koordinaatit:  60°9′5.12″N, 24°54′44.44″E
Lisää silta-artikkeleitaArkkitehtuurin teemasivulla
Atlantinsilta on Helsingin Jätkäsaaressa sijaitseva tieliikennesilta, joka ylittää Ahdinallas-nimisen lahden Länsiterminaali 2:n luoteispuolella ja yhdistää Atlantinkadun Länsisatamaan. Se rakennettiin sujuvoittamaan liikennettä Länsisataman läheisyydessä. Silta avattiin toukokuussa 2021.
Atlantinsilta on 106 metriä pitkä ja 26,6 metriä leveä teräsbetoninen kehälaattasilta. Sitä käyttävät myös raitiovaunut sekä jalankulkijat ja pyöräilijät.
Sillan suunnitteli WSP Finland ja rakennutti YIT. Suunnittelutyö alkoi vuonna 2016 ja rakentaminen lokakuussa 2019. Rakentamisessa tarvittiin heikkojen pohjaolosuhteiden vuoksi paljon teräslyöntipaaluja ja suuria paalulaattoja. Sillasta haluttiin matala ja siltakannesta mahdollisimman ohut, jotta näkymä merelle ei rajoittuisi liikaa. Vuonna 2022 Atlantinsilta sai Vuoden silta -palkinnon Rakennusinsinöörien Liitolta. Koostaan huolimatta siltaa on kutsuttu linjakkaaksi ja kevyen oloiseksi.
Kuvia

Silta kuvattuna pohjoispuolelta.
Sillan alla.
Sillan ja raitiotien rakennustöitä syksyllä 2020. Taustalla Länsiterminaali 2.
Aiheesta muualla

Timelapse-video sillan rakennustöistä
Atte Pohjanmaa

Atte Pohjanmaa
Atte (Adrian) Pohjanmaa (synt. Pohjansalo; 11. tammikuuta 1903 Helsinki – 19. marraskuuta 1976 Helsinki) oli suomalainen lehtimies ja kirjailija.
Atte Pohjanmaa aloitti lehtimiesuransa  Suomen Sosialidemokraatin uutistoimittajana vuonna 1926. Oltuaan välillä Uusmaan Työmies -lehden päätoimittajana 1927–1928 hän palasi Suomen Sosialidemokraattiin uutispäälliköksi, toimitussihteeriksi ja toimituspäälliköksi. Pohjanmaa oli lehden vt. päätoimittajana vuosina 1931, 1945–1947 ja 1951–1952. Suomen Sosialidemokraatin päätoimittaja Pohjanmaa oli vuodesta 1952 aina eläkkeelle siirtymiseensä asti vuonna 1968. Helsingin kaupunginvaltuuston jäsenenä Pohjanmaa oli 1965–1968. Hän toimi myös Suomen Sanomalehtimiesten Liiton varapuheenjohtajana 1950–1955.
Atte Pohjanmaa harrasti teosofiaa.
Teoksia

Teosofinen seura ja Krishnamurti : teosofisen seuran vuosikokouksessa v. 1936 pidetty esitelmä. Teosofinen seura, Helsinki 1936
Suomen teosofinen seura 30-vuotias. Teosofinen seura, Helsinki 1937
Päivänpaiste : kolminäytöksinen näytelmä, toisessa näytöksessä kaksi osaa. Seuranäytelmiä 502.       Karisto 1948
Sanan säilä taistelun tiellä : puolen vuosisadan  (1895-1945) taival Työmiehen - Suomen sosialidemokraatin palstoilta nähtynä.           Kansanvalta, Helsinki 1948
Piirteitä sos.-dem. puolueen menettelytavoista. Helsinki 1951
Työväen tietokirja ;  toim. Atte Pohjanmaa ; toimitusneuvosto Arvi Hautamäki ym. Tammi 1951
Miltä se näytti vasemmalta katsoen. Kansanvalta, Helsinki 1970
Sanomalehtiemme suhtautuminen routavuosien tapahtumiin. Eripainos Suomen Sosialidemokraatti 59/1970. Helsinki 1970
Piirteitä Väinö Tannerin muotokuvasta. Eripainos Suomen Sosialidemokraatti 69/1971. Helsinki 1971
Bedfordin piirikunta (Virginia)

Bedfordin piirikunta (engl. Bedford County) on Yhdysvaltojen Virginian osavaltiossa sijaitseva piirikunta. Sen väkiluku oli 78 997 vuonna 2019. Piirikunnan väkiluvultaan suurin asutuskeskus on Forestin kunta. Piirikunta perustettiin vuonna 1754.
Aiheesta muualla

Kuvia tai muita tiedostoja aiheesta Bedfordin piirikunta (Virginia) Wikimedia Commonsissa
Atte Sarkima

Atte Sarkima (s. 1971) on suomalainen rumpali, joka soitti Ajattara-nimisessä dark metal -yhtyeessä aliaksella Malakias III. Hän erosi yhtyeestä vuoden 2006 lopussa, mihin liittynee vahvasti Ajattaran esiintyminen Helsingin Virgin Oil Companyssa 17. marraskuuta 2006, jolloin yhtyeen johtohahmo Pasi Koskinen teki muun muassa uusnatsillisia tervehdyksiä esiintymisen aikana.[lähde? ] Sarkima toimii yhtyeissä Verenpisara, Mess ja Metropol. Lisäksi hän on vaikuttanut yhtyeissä nimeltä Five Fifteen, Havana Black ja Aigi.
Sarkima on harjoitellut shaolin kung-fua, shootfightia, kick-boxingia, muay thaita ja brazilian jiu-jitsua, ja hän toimii Krav Maga -itsepuolustuskouluttajana. Sarkimalla on kahden ohjaajakollegansa kanssa oma, vuodesta 1997 toiminut Krav Maga -seura.
Sarkima toimi Amorphiksen kiertuerumpalina Far From The Sun -Euroopankiertueella 2003 ja Raskasta Joulua -projektin kiertuerumpalina minikiertueella joulukuussa 2005.
Aiheesta muualla

Verenpisaran virallinen kotisivu (Arkistoitu – Internet Archive)
Messin virallinen kotisivu (Arkistoitu – Internet Archive)
Metropolin virallinen kotisivu (Arkistoitu – Internet Archive)
Tapanilan Eran Krav Magan virallinen kotisivu
Boris Nikolov

| Mitalit> Maa:   Bulgaria.Miesten nyrkkeily. Olympialaiset  | Mitalit> Maa:   Bulgaria.Miesten nyrkkeily. Olympialaiset  | Mitalit> Maa:   Bulgaria.Miesten nyrkkeily. Olympialaiset  | Maa:   Bulgaria> Miesten nyrkkeily. |
| --- | --- | --- | --- |
|  Pronssia | Helsinki 1952 | 75 kg |  |
Boris Georgiev Nikolov (10. maaliskuuta 1929 Bazargic, Romania – 29. tammikuuta 2017) oli bulgarialainen nyrkkeilijä ja maansa historian ensimmäinen olympiamitalisti.
Nikolov voitti sarjan 75 kg olympiapronssia, Bulgarian olympiahistorian ensimmäisen mitalin, Helsingissä 1952. Melbournen kesäolympialaisissa 1956 hän sijoittui viidenneksi.
Nikolov kuoli kotonaan 87-vuotiaana tammikuussa 2017.
Austerdalsbreen

Austerdalsbreen (etualalla) sekä sen yläosat Odinsbreen (vasemmalla) ja Torsbreen (oikealla) vuonna 1993
Austerdalsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.
Aiheesta muualla

Kuvia tai muita tiedostoja aiheesta Austerdalsbreen Wikimedia Commonsissa
Bedfordin piirikunta (Pennsylvania)

Bedfordin piirikunta  (engl. Bedford County) on Yhdysvaltojen Pennsylvanian osavaltiossa sijaitseva piirikunta. Sen väkiluku oli 47 888 vuonna 2019. Piirikunnan hallintokeskus on Bedfordin kunta. Piirikunta on perustettu 9. maaliskuuta 1771.
Aiheesta muualla

Kuvia tai muita tiedostoja aiheesta Bedfordin piirikunta (Pennsylvania) Wikimedia Commonsissa
Boris Morozov

Boris Ivanovitš Morozov (ven. Бори́с Ива́нович Моро́зов), (1590–1661) oli venäläinen pajari, joka johti maan hallitusta 1600-luvun puolessavälissä.
Boris Morozov toimi tsaari Aleksei Mihailovitšin kasvattajana. Tämän ensimmäisten hallitusvuosien aikana hän käytännössä johti Venäjän valtiota. Morozovin säätämä korkea suolavero oli syynä Moskovassa kesällä 1648 puhjenneeseen suolakapinaan. Sen seurauksena Aleksei karkotti hänet Belozerskin luostariin, josta hän jo saman vuoden lokakuussa palasi Moskovaan ja maan hallituksen johtoon. Morozov osallistui vuoden 1649 lakikokoelman (Sobornoje uloženije) valmisteluun ja toimi maan hallituksen todellisena johtajana 1650-luvun loppuun saakka. Hän omisti 55 000 maaorjaa sekä lukuisia tehtaita.
Bedlam

William Hogarthin Bedlamia kuvaava kahdeksas maalaus sarjasta A Rake’s Progress 1730-luvulta.
Bethlem Royal Hospital eli Bedlam on Lontoossa sijaitseva maailman vanhin psykiatrinen sairaala. Sanasta bedlam on tullut englannin kielessä synonyymi hälinälle ja epäjärjestykselle.
Historia

Bedlam perustettiin vuonna 1247 lahjaksi Betlehemin tähti -nimiselle palestiinalaiselle munkkiveljeskunnalle. Laitos toimi aluksi luostarina, mutta henkisistä sairauksista kärsivien hoito aloitettiin jo 1300-lukuun mennessä.
Lontoon kaupunki otti Bedlamin hallintaansa 1547, jolloin laitoksesta tuli yksi viidestä uskonpuhdistuksen jälkeen uudelleenperustetusta ”kuninkaallisesta sairaalasta”. Vaikka noihin aikoihin jotkin potilaat paranivatkin, toiminta oli hyvin tehotonta. Väkivaltaiset potilaat kahlehdittiin ja pantiin käsirautoihin. Sairaalaan järjestettiin myös maksullisia kiertokäyntejä, joilla vierailijat pääsivät katselemaan sairaalan potilaita ja heidän epäinhimillisiä elinolosuhteitaan.
Vuonna 1676 laitos siirtyi uusiin tiloihin Moorfieldsiin barokkityyliä edustavaan rakennukseen, jonka oli suunnitellut Robert Hooke. Vuonna 1815 sairaala sijoitettiin St. George’s Fieldsiin Southwarkiin. Osa sairaalasta toimii nykyään sotamuseona. 1800-luvun puolivälin tienoilla potilaita alettiin hoitaa yhä enemmän erilaisten työmuotojen ja vapaa-ajan aktiviteettien avulla. Potilaiden kahlehdinnasta luovuttiin myös vähitellen.
Vuonna 1930 sairaala uudistettiin jälleen, ja se siirrettiin nykyiselle sijaintipaikalleen. Samalla osastot hajautettiin omiin rakennuksiinsa. Kaikissa rakennuksissa oli keittiö, ruokala ja puutarha.
Suurimman osan historiastaan Bedlam on toiminut akuuttien tapausten hoitolaitoksena. Ne, jotka eivät ole parantuneet 12 kuukauden sisällä, on yleensä lähetetty pois. Kuitenkin 1730-luvun ja vuoden 1919 välillä niin sanottuun parantumattomien siipeen otettiin sellaisia potilaita, joille muuta sijoitusvaihtoehtoa ei ollut.
Vuonna 2013 arkeologit löysivät vuonna 1560 perustetun hautausmaan, jolle on haudattu tuhansia Bedlamin sairaalassa kuolleita potilaita. Lisätutkimusten toivotaan tuovan valoa Bedlamin sairaalan tuolloisiin elinoloihin.
Boris Možajev

| Boris Možajev> Henkilötiedot |
| --- | --- |
Syntynyt: 1923 Pitelino, Rjazanin alue, Neuvostoliitto
Kuollut: 1996 (72–73 vuotta) Moskova, Venäjä
Kansalaisuus:  Neuvostoliitto, Venäjä
Ammatti:  kirjailija
Kirjailija
Äidinkieli: venäjä
Tuotannon kieli: venäjä
Aiheesta muualla
Löydä lisää kirjailijoitaKirjallisuuden teemasivulta
Boris Možajev (1923 Pitelino, Rjazanin alue, Neuvostoliitto – 1996 Moskova, Venäjä) oli venäläinen kirjailija ja laivastoinsinööri. Hän oli laivaston palveluksessa ja toimittajana Siperiassa. Hän keräsi kansansatuja mutta julkaisi myös omia kertomuksia. Hänen vuonna 1966 kirjoittamansa Iz žizni Fjodora Kuzkina sai kritiikkiä ja ilmestyi vasta 1973. Mužiki i Baby (1976) kuvaa vallankumouksen jälkeistä talonpoikien sortoa. Hän kirjoitti lisäksi näytelmiä ja artikkeleita.
Beenox

| Beenox |
| --- | --- |

Perustettu:  2000
Perustaja:  Dominique Brown
Kotipaikka:  Quebec, Quebec, Kanada
Toimiala:  videopeliteollisuus
Tuotteet:  Pelit
Henkilöstö:  150
Emoyhtiö:  Activision
Kotisivu:  beenox.com/en/
Infobox OKVirheellinen NIMI-arvo: 
Beenox on kanadalainen pelitalo, joka on perustettu vuonna 2000. Studio liitettiin Activisioniin 25. toukokuuta 2005.
Vuosina 2003–2009 Beenox siirsi videopelejä alustalta toiselle. Perustajan Dominique Brownin lähtemisen jälkeen joulukuussa 2012, studion painopiste siirtyi pelikehityksestä tukitehtävien suorittamiseen, kuten Skylandersiin ja Call of Dutyyn. Yhtiö työllisti vuonna 2017 noin 150 ihmistä.
Pelit

| Vuosi | Peli | Alusta(t) | Huomioita |
| --- | --- | --- | --- |
| 2001 | Pillars of Garendall | Microsoft Windows, Mac OS X |  |
| 2004 | Ihmeperhe | Microsoft Windows, Mac OS X |  |
| 2007 | Bee Movie Game | Microsoft Windows, PlayStation 2, Xbox 360 |  |
| 2009 | Monsters vs. Aliens | Microsoft Windows, PlayStation 2, PlayStation 3, Wii, Xbox 360 |  |
| 2009 | Guitar Hero: Smash Hits | PlayStation 2, PlayStation 3, Wii, Xbox 360 |  |
| 2010 | Spider-Man: Shattered Dimensions | Microsoft Windows, PlayStation 3, Wii, Xbox 360 |  |
| 2011 | Spider-Man: Edge of Time | Nintendo 3DS, PlayStation 3, Wii, Xbox 360 |  |
| 2012 | The Amazing Spider-Man | Microsoft Windows, Nintendo 3DS, PlayStation 3, Wii, Wii U, Xbox 360, PlayStation Vita |  |
| 2013 | Skylanders: Swap Force | PlayStation 3, Wii, Wii U, Xbox 360, PlayStation 4, Xbox One | Yhteistyössä Vicarious Visionsin kanssa |
| 2014 | The Amazing Spider-Man 2 | Microsoft Windows, PlayStation 3, PlayStation 4, Wii U, Xbox 360, Xbox One |  |
| 2014 | Skylanders: Trap Team | Nintendo 3DS, PlayStation 3, PlayStation 4, Wii, Wii U, Xbox 360, Xbox One | Yhteistyössä Toys for Bobin kanssa |
| 2015 | Skylanders: SuperChargers | PlayStation 3, PlayStation 4, Wii U, Xbox 360, Xbox One, iOS | Yhteistyössä Vicarious Visionsin kanssa |
| 2015 | Skylanders: SuperChargers Racing | Wii, Nintendo 3DS | Yhteistyössä Vicarious Visionsin kanssa |
| 2015 | Call of Duty: Black Ops III | PlayStation 3, Xbox 360 | Yhteistyössä Treyarchin kanssa |
| 2016 | Call of Duty: Modern Warfare Remastered | Microsoft Windows, PlayStation 4, Xbox One | Tukitehtävät |
| 2018 | Call of Duty: Black Ops IIII | Microsoft Windows, PlayStation 4, Xbox One | Tukitehtävät |
| 2019 | Crash Team Racing Nitro-Fueled | Nintendo Switch, PlayStation 4, Xbox One |  |
| 2019 | Call of Duty: Modern Warfare | Microsoft Windows, PlayStation 4, Xbox One | Tukitehtävät |
| 2020 | Call of Duty: Modern Warfare 2 Campaign Remastered | Microsoft Windows, PlayStation 4, Xbox One |  |
| 2020 | Tony Hawk's Pro Skater 1 + 2 | Microsoft Windows, PlayStation 4, Xbox One | Tukitehtävät |
| 2020 | Crash Bandicoot 4: It’s About Time | PlayStation 4, Xbox One | Tukitehtävät |
Aiheesta muualla

Viralliset verkkosivut
Badrinath (elokuva)

| Badrinath> బద్రినాథ్ |
| --- | --- |
 Elokuvan juliste
Ohjaaja:  V. V. Vinayak
Käsikirjoittaja:  Chinni Krishna
Tuottaja:  Allu Aravind
Säveltäjä:  M. M. Keeravani
Kuvaaja:  Ravi Varman
Leikkaaja:  Gowtam Raju
Pääosat:  Allu Arjun   Tamanna Bhatia   Prakash Raj
Valmistustiedot
Valmistusmaa:   Intia
Tuotantoyhtiö:  Geetha Arts
Levittäjä:  Geetha Arts
Ensi-ilta:  10. kesäkuuta 2011
Kesto:  140 min
Alkuperäiskieli:  telugu
Budjetti:  350 000 000 INR
Aiheesta muualla
IMDb 
AllMovie
Infobox OKNimi-testi OK: 
Badrinath (teluguksi బద్రినాథ్) on vuonna 2011 ilmestynyt, V. V. Vinayakin ohjaama telugunkielinen elokuva. Elokuvan on tuottanut Allu Aravind, jonka poika Allu Arjun esittää pääosaroolia. Muissa keskeisissä rooleissa ovat Tamanna Bhatia ja Prakash Raj. Elokuva on dubattu tamiliksi ja malajalamiksi.
Juoni

Badrinathin temppelin henkinen johtaja, guru Bhisma Narayan (Prakash Raj), antaa uskollisimmalle palvelijalleen Badrille (Allu Arjun) tehtäväksi suojella Taksilassa sijaitsevaa temppeliä. Temppeliin saapuu Alakananda-niminen nuori nainen (Tamanna Bhatia), joka on menettänyt uskonsa jumaliin. Badri käännyttää hänet takaisin uskoon, mutta joutuu siinä sivussa osalliseksi eeppiseen rakkaustarinaan. Guru Bhisma Narayan aikoo tehdä Badrista seuraajansa, ja Badri joutuu tekemään valinnan uskonnon ja rakkauden välillä.
Rooleissa

| 0 | 1 | 2 |
| --- | --- | --- |
|   Allu Arjun   | … |   Badri   |
|   Tamanna Bhatia   | … |   Alakananda   |
|   Prakash Raj   | … |   Guru Beeshma Narayana   |
|   Kelly Dorjee   | … |   Sarkar   |
|   Ashwini Kalsekar   | … |     |
|   Brahmanandam   | … |     |
Musiikki

Elokuvan soundtrackin on säveltänyt M. M. Keeravani.
Omkareshwari – 4.58 (esittäjät: Shankar Mahadevan & Sathyan)
Ambadari – 4.05 (esittäjät: Sravana Bhargavi & Revanth)
In The Night – 2.58 (esittäjät: Baba Sehgal & Sravana Bhargavi)
Nacchavuraa – 3.58 (esittäjät: Sreerama Chandra Mynampati & Chaitra H. G.)
Nath Nath – 4.09 (esittäjät: Jessie Gift & Sunidhi Chauhan)
Chiranjeeva – 4.40 (esittäjät: Revanth & Shreya Ghoshal)
Ambadari Remix – 3.45 (esittäjät: Ramnirup & Sravana Bhargavi)
Vasundhara – 5.00 (esittäjät: Karthik & Shweta Pandit)
Badhrinath Theme – 2.15
Aiheesta muualla

Badrinath Internet Movie Databasessa (englanniksi)
Avaruusvalssi

| Avaruusvalssi Toni Rossi ja Sinitaivas |
| --- | --- | --- |

Studioalbumin tiedot
 Julkaistu: 1994
 Formaatti: C-kasetti
 Tuottaja(t): T.T. Oksala   Toni Rossi ja Sinitaivas
 Tyylilaji: pop rock
 Kesto: 42.17
 Levy-yhtiö: Audiovox Records
Toni Rossi ja Sinitaivas -yhtyeen muut julkaisut
| Katseet kertovat 1982 | Avaruusvalssi 1994 | Karavaani kulkee 1998 |
Avaruusvalssi on suomalaisen Toni Rossi ja Sinitaivas -yhtyeen studioalbumi vuodelta 1994.
Levyn on julkaissut Audiovox Records. Tuottajina ovat olleet T.T. Oksala ja yhtye itse. Äänityksestä ja miksauksesta on huolehtinut Oksala Finnvoxin studioilla. Kasettimasteroinnin on tehnyt Jussi Salmela Kasettilinja-yhtiöstä.
Levykannen yhtyekuvan on ottanut Jouko Lehtola Flaming Star -yhtiöstä. Kannen ulkoasun on suunnitellut Jani ja valmistanut Uudenmaan Ammattipaino Oy.
Kiitoksissa on mainittu Pikku Danny, Sökö, Jönssi, Arska A, Henry Rono, Ripa, Hande ja Harjun nuorisotalo sekä erityiskiitoksissa Kimmo Lehtola.
Kappaleet

Kaikki kappaleet sovittanut Toni Rossi & Sinitaivas. Kaikki kappaleet sanoittanut Kari Kukkola.
Me oltiin kuninkaita – 4.42 (säv. Pjotr Filli)
Sormus – 3.21 (säv. Toni Rossi)
Kellot soi – 4.43 (säv. ja san. Kari Kukkola)
Kuulemiin – 4.41 (säv. Pjotr Filli)
Meren salaisuus – 3.48 (säv. Toni Rossi)
Nuori mies – 3.44 (säv. Kimmo Pohjonen)
Unen aika – 4.00 (säv. Toni Rossi)
Sä luotat karismaan – 4.04 (säv. ja san. Kari Kukkola)
Ystävä – 4.44 (säv. Toni Rossi)
Maa ei käsitä – 4.30 (säv. Kimmo Pohjonen)
Kokoonpano

Kimmo Pohjonen – haitari, Elka-urut, huuliharput ja laulu
Jukka Viljamaa – basso, laulu
Pete Parkkonen – rummut, perkussiot, laulu
Toni Rossi – laulu, kitara
Kari Kukkola – kitara, laulu
Keith Howard – Uillean pipes (kappale 1)
Arto Järvelä – nyckelharpa, Harding Fele (kappaleet 6, 7 ja 10)
Esa Kaartamo – Rhodes (kappale 2)
T.T. Oksala – kitara (kappale 5)
Juha Kapiainen – taustalaulu (kappaleet 3 ja 4)
Singlet

Sormus / Sä luotat karismaan (1994,  AXR Records, 7")
Sormus / Sä luotat karismaan / Sä luotat karismaan – remix (1994,  AXR Records, CDS)
Austerlitz

Austerlitz tarkoittaa:
Slavkov u Brnan kaupungin saksankielinen nimi
Austerlitzin taistelu, kyseisessä kaupungissa vuonna 1805 käyty taistelu
Gare d'Austerlitz, rautatieasema Pariisissa
Austerlitz, W. G. Sebaldin teos vuodelta 2001
Henkilöitä

Adele Astaire, alun perin Adele Austerlitz, yhdysvaltalainen näyttelijä, tanssija ja laulaja
Fred Astaire, alun perin Frederick Austerlitz, yhdysvaltalainen näyttelijä ja tanssija
Robert Austerlitz (1923–1994), yhdysvaltalainen kielitieteilijä, fenno-ugristi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Austerlitz”, voi hakea sivunnimihaulla, laajalla sivunnimihaulla tai tekstihaulla.
Borin piirikunta

Borin piirikunta.
Borin piirikunta (serb. Борска област) on piirikunta Serbian itäosissa. Vuoden 2011 väestönlaskennassa sen asukasluku oli 124 992.
Aiheesta muualla

Kuvia tai muita tiedostoja aiheesta Borin piirikunta Wikimedia Commonsissa
Serbian piirikunnat
Bor •
Braničevo •
Jablanica •
Kolubara •
Mačva •
Moravica •
Niš •
Pčinja •
Pirot •
Podunavlje •
Pomoravlje •
Rasina •
Raška •
Šumadija •
Toplica •
Zaječar •
Zlatibor
Vojvodinan piirikunnat:
Etelä-Bačka •
Etelä-Banat •
Keski-Banat •
Länsi-Bačka •
Pohjois-Bačka •
Pohjois-Banat •
Srem